|  |  |  |
| --- | --- | --- |
| Εικόνα που περιέχει κύκλος, πήλινα σκεύη, μπλε, Μπελ ηλεκτρίκ  Περιγραφή που δημιουργήθηκε αυτόματα  **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΗΡΑΚΛΕΙΟΥ**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΠΟΛΕΟΔΟΜΙΑΣ**  **\_\_\_\_\_\_\_\_\_\_\_\_\_\_\_**  **ΔΗΜΟΣ ΜΑΛΕΒΙΖΙΟΥ** |  | **ΑΔΑΜ: 24PROC014347247**  **AΔΑ: ΨΜ3ΠΩΛΣ-ΗΚΦ**  **Ηράκλειο 28/02/2024**  Αρ.Πρωτοκ.: 2737/29-02-2024 |

**ΠΡΟΚΗΡΥΞΗ ΑΝΟΙΚΤΗΣ ΔΙΑΔΙΚΑΣΙΑΣ**

**ΓΙΑ ΤΗΝ ΣΥΝΑΨΗ ΗΛΕΚΤΡΟΝΙΚΗΣ ΔΗΜΟΣΙΑΣ ΣΥΜΒΑΣΗΣ ΕΡΓΟΥ**

**κάτω των ορίων του Ν. 4412/2016**

**1.** Ο Δήμος Μαλεβιζίου Νομού ΗΡΑΚΛΕΙΟΥ προκηρύσσει **Δημόσιο Ανοικτό Ηλεκτρονικό Διαγωνισμό**, μέσω του Ε.Σ.Η.ΔΗ.Σ., με κριτήριο ανάθεσης την πλέον συμφέρουσα από οικονομική άποψη προσφορά, αποκλειστικά βάσει τιμής (χαμηλότερη τιμή), για την ανάθεση του έργου **ΔΡΑΣΗ 4.3 ΕΡΓΑΣΙΕΣ ΑΝΑΚΑΙΝΙΣΗΣ ΚΕΠ ΣΤΟ ΠΛΑΙΣΙΟ ΤΟΥ ΕΡΓΟΥ "ΕΚΣΥΓΧΡΟΝΙΣΜΟΣ ΤΩΝ ΚΕΠ ΤΗΣ ΧΩΡΑΣ"**, με εκτιμώμενη συνολική αξία **109.867,12** €.

**2.** Το έργο συντίθεται από τις ακόλουθες κατηγορίες εργασιών: α) κατηγορία Οικοδομικών με προϋπολογισμό 72.790,41 (δαπάνη εργασιών, ΓΕ και ΟΕ και απρόβλεπτα), β) κατηγορία Η/Μ Εργασιών με προϋπολογισμό 15.812,11 (δαπάνη εργασιών, ΓΕ και ΟΕ και απρόβλεπτα).

**3.** Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασηςστον ειδικό, δημόσια προσβάσιμο, χώρο “ηλεκτρονικοί διαγωνισμοί” της πύλης [www.promitheus.gov.gr](http://www.promitheus.gov.gr/), στο ΚΗΜΔΗΣ, καθώς και στην ιστοσελίδα της αναθέτουσας αρχής . Εφόσον έχουν ζητηθεί εγκαίρως, ήτοι έως την **14η Μαρτίου 2024**, η αναθέτουσα αρχή παρέχει σε όλους τους προσφέροντες, που συμμετέχουν στη διαδικασία σύναψης σύμβασης, συμπληρωματικές πληροφορίες, σχετικά με τις προδιαγραφές και οποιαδήποτε σχετικά δικαιολογητικά, το αργότερο στις **18 Μαρτίου 2024**. Πληροφορίες Α. Γενιτσαρίδη τηλ.: 2813400672.

**4.** Ο Τύπος Αναθέτουσας Αρχής & Δραστηριότητα που αυτή ασκεί είναι: **Αρχή τοπικής αυτοδιοίκησης / Γενικές Δημόσιες Υπηρεσίες**

**5.** Η σύμβαση δεν αφορά από κοινού διαδικασία δημόσιας σύμβασης και δεν ανατίθεται από κεντρική αρχή αγορών.

**6.** O Κωδικός Κύριου Λεξιλογίου CPV είναι **[4545300-7]**

**7.** Ο Ανοικτός Ηλεκτρονικός Διαγωνισμός και η επιλογή Αναδόχου θα γίνουν σύμφωνα με τις διατάξεις του Ν.4412/2016 (ΦΕΚ 147/08.08.2016 τεύχος Α’) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ), όπως τροποποιήθηκε και ισχύει.

**8.** Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr/) του ΕΣΗΔΗΣ. Εντός τριών 3 εργασίμων ημερών από την ηλεκτρονική υποβολή, προσκομίζεται υποχρεωτικά από τον οικονομικό φορέα στην αναθέτουσα αρχή, σε έντυπη μορφή και σε σφραγισμένο φάκελο, η πρωτότυπη εγγυητική επιστολή συμμετοχής.

**9.** ΜΟΝΟ η ηλεκτρονική υποβολή προσφορών, γίνεται δεκτή.

**10.** Για το χρόνο ισχύος προσφορών**,** κάθε υποβαλλόμενη προσφορά δεσμεύει τον συμμετέχοντα στον διαγωνισμό, κατά τη διάταξη του άρθρου 97 του Ν.4412/2016, για διάστημα **έξι (6) μηνών**, από την ημερομηνία λήξης της προθεσμίας υποβολής των προσφορών.

**11.** Ημερομηνία και ώρα λήξης, της προθεσμίας υποβολής των προσφορών, ορίζεται η **21η Μαρτίου 2024,** ημέρα **Πέμπτη** και ώρα **15:00 π.μ.**

Ημερομηνία και ώρα, ηλεκτρονικής αποσφράγισης των προσφορών, ορίζεται η **28η Μαρτίου 2024,** ημέρα **Πέμπτη** και ώρα **10:00 π.μ.**

**12.** Το σύστημα υποβολής προσφορών είναι το επι μέρους ποσοστών έκπτωσης σε ακέραιες μονάδες επι της εκατό (%) κατά κατηγορία εργασιών.

**13.** Δικαίωμα συμμετοχής, στο διαγωνισμό, έχουν Φυσικά ή Νομικά Πρόσωπα, ή Ενώσεις αυτών που δραστηριοποιούνται στην κατηγορία Α1 τάξη και άνω, στην κατηγορία ΟΙΚΟΔΟΜΙΚΩΝ και στην Α1 τάξη και άνω, στην κατηγορία Η/Μ και που είναι εγκατεστημένα σε:

α) σε κράτος - μέλος της Ένωσης,

β) σε κράτος - μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης Δημοσίων Συμβάσεων.

**14.** Οικονομικός φορέας συμμετέχει είτε μεμονωμένα είτε ως μέλος Ένωσης.

**15.** Οι Ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και της παρ. 1 (ε) του άρθρου 76 του Ν.4412/2016, όπως τροποιήθηκε και ισχύει.

Δεν απαιτείται από τις εν λόγω Ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η Ένωση αναδειχθεί ανάδοχος, η νομική της μορφή πρέπει να είναι τέτοια, που να εξασφαλίζεται η ύπαρξη ενός και μοναδικού Φορολογικού Μητρώου για την Ένωση (π.χ. Κοινοπραξία).

**16.** Λόγοι αποκλεισμού ισχύουν σύμφωνα με το άρθρο 73 του Ν.4412/16, όπως τροποιήθηκε και ισχύει και το άρθρο 22 της διακήρυξης.

**17.** Ως Κριτήρια επιλογής και σε ότι αφορά στην καταλληλότητα για την άσκηση της επαγγελματικής δραστηριότητας, οι προσφέροντες που είναι εγκατεστημένοι στην Ελλάδα, υποβάλλουν βεβαίωση εγγραφής στο Μ.Ε.ΕΠ., στην **Α1 τάξη και άνω**, στην κατηγορία **ΟΙΚΟΔΟΜΙΚΩΝ και Α1 τάξη και άνω στην κατηγορία Η/Μ Εργασιών.** Οι προσφέροντες που είναι εγκατεστημένοι σε λοιπά κράτη - μέλη της Ευρωπαϊκής Ένωσης προσκομίζουν τις δηλώσεις και τα πιστοποιητικά που περιγράφονται στο Παράρτημα XI του Προσαρτήματος Α του ν. 4412/2016, όπως έχει τροποποιηθεί και ισχύει.\_\_\_\_\_\_\_\_\_\_\_\_\_\_\_\_\_\_\_\_\_\_\_

**18.** Το έργο χρηματοδοτείται από Εθνικό Σχέδιο Ανάκαμψης και Ανθεκτικότητας Ελλάδα 2.0 και Προκαταβολή δεν θα χορηγηθεί.

**19.** Για τη συμμετοχή στον διαγωνισμό απαιτείται η κατάθεση από τους συμμετέχοντες οικονομικούς φορείς, κατά τους όρους της παρ. 1 α) του άρθρου 72 του Ν. 4412/2016, όπως τροποιήθηκε και ισχύει, εγγυητικής επιστολής συμμετοχής, που ανέρχεται στο ποσό των **1.772,00** ΕΥΡΩ και έχει ισχύ τουλάχιστον 30 ημερών, μετά τη λήξη του χρόνου ισχύος της προσφοράς. Στην περίπτωση Ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην Ένωση.

**20.** Απαγορεύονται οι εναλλακτικές προσφορές.

**21.** Η συνολική προθεσμία εκτέλεσης του έργου, ορίζεται σε **8 (οκτώ) μήνες** από την ημερομηνία υπογραφής της σύμβασης.

**22.** Η έγκριση κατασκευής του δημοπρατούμενου έργου και η έγκριση των όρων δημοπράτησης αποφασίστηκαν με την υπ' αριθμό **244/2023** Απόφαση της Οικονομικής Επιτροπής του Δήμου Μαλεβιζίου. Η διάθεση της πίστωσης έχει γίνει με την υπ’ αριθμό **002582/27-02-2024 (ΑΔΑ: 6ΛΖ8ΩΛΣ-ΔΕΨ)** Απόφαση Ανάληψης Υποχρέωσης. Το αποτέλεσμα της δημοπρασίας θα εγκριθεί, επίσης, από την Οικονομική Επιτροπή του Δήμου.

Επίσης, για το παρόν έργο έχει εκδοθεί η με αρ. πρωτ. 011839/2023-02/08/2023 (ΑΔΑΜ: 23REQ013196130 2023-08-02) Απόφαση Ανάληψης Υποχρέωσης για το οικονομικό έτος 2023.

**23.** Αυτή η Προκήρυξη δημοσιεύεται στο ΚΗΜΔΗΣ, στον Ελληνικό Τύπο, σύμφωνα με το άρθρο 66 του Ν. 4412/2016, στην ιστοσελίδα σύμφωνα με το άρθρο 2 της παρούσας και αναρτάται στο πρόγραμμα "Διαύγεια" diavgeia.gov.gr

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ο ΔΗΜΑΡΧΟΣ**

**ΜΕΝΕΛΑΟΣ ΜΠΟΚΕΑΣ**